钦定古今图书集成/明伦汇编/氏族典/第440卷 > 贾少冲
## 钦定古今图书集成/明伦汇编/氏族典/第440卷 > 贾少冲

按《金史贾少冲传》：“少冲字若虚，通州人。中天眷二年
进士，调营州军事判官，迁定安令。守正不阿，用廉进
官一阶，再迁吏部主事。海陵失道，少冲秩满不求仕。
大定二年，调御史台典事，累迁刑部郎中，同知河间
尹。数月，入为秘书少监。少冲外柔内刚，每从容进谏世宗称美之。十七年，请老，除卫州防御使，迁河东南”
路转运使，召为太常卿，改顺天军节度使，卒。